Et fantastisk opphold i Campanet!
Vi var 3 familier som fylte huset i 2 uker og vi nøt hvert sekund. Bassenget ble flittig brukt, og når sola varmet som mest var det godt å trekke seg tilbake i skyggen på verandaen. Her har vi funnet roen med vakker utsikt og følelsen av å være midt i naturen. Vi leide biler for hele oppholdet, noe som gjorde det lettvint å komme seg på diverse utflukter, enten det var til strender eller noen av byene. I umiddelbar nærhet fikk vi besøkt dryppsteinsgrottene og spist en bedre middag på Es Mirador de Monnaber Restaurant. Vertskapet var fantastisk - sjekket hele tiden om alt var bra, kom jevnlig innom for å rense bassenget og midt i oppholdet ble huset vasket og sengene skiftet på.
Selv om vi var mange følte vi ikke at vi gikk oppå hverandre. Treningsrommet i eget hus samt baren i første etg. ble flittig brukt. Ellers er det et flott område for gåturer, joggeturer og ikke minst sykkelturer.
Det er gangavstand til matbutikker - i Campanet var det hele 3 stk samt bakeri.
Hit kommer vi gjerne tilbake!